open-index/open-wikipedia-markdown huggingface dataset:
Δημήτρης Καλτέκης

Ο **Δημήτρης Καλτέκης** ήταν Έλληνας ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1947 ως το 1951.

## Καριέρα
Ο Καλτέκης εντάχθηκε στο δυναμικό του Άρη το 1947 και αγωνίστηκε για πρώτη φορά με την πρώτη ομάδα των "κίτρινων" την σεζόν 1948-49, σκοράροντας τέσσερα τέρματα, μεταξύ αυτών το γκολ του Άρη στο ισόπαλο 1-1 με τον ΠΑΟΚ στις 5 Ιουνίου 1949. Συμμετείχε σε δύο αγώνες της τελικής φάσης του πανελλήνιου πρωταθλήματος, όπου ο Άρης κατέκτησε την τρίτη θέση. Ο Καλτέκης πέτυχε το γκολ με το οποίο προηγήθηκε η ομάδα του στον αγώνα με αντίπαλο τον Παναθηναϊκό στις 17 Ιουλίου 1949, πριν γίνει η διακοπή λόγω διαμαρτυριών των παικτών του Άρη στον διαιτητή για φάουλ πάνω στον τερματοφύλακα, σε φάση κατά την οποία ισοφάρισαν οι "πράσινοι".

Την επόμενη χρονιά, ο Άρης διακρίθηκε στην διοργάνωση του κυπέλλου Ελλάδας, όπου αφού απέκλεισε εκτός έδρας την Ελπίδα Δράμας νικώντας με 1-3, αντιμετώπισε τον ΠΑΟΚ στην προημιτελική φάση νικώντας τον σε επαναληπτικό αγώνα με 1-3, στον οποίο ο Καλτέκης πέτυχε το δεύτερο τέρμα της ομάδας του στο 26ο λεπτό. Στις 30 Απριλίου 1950, οι "κίτρινοι" αντιμετώπισαν τον Εθνικό, καταβάλλοντας την αντίσταση των Πειραιωτών με 2-1, με τον Καλτέκη να ανοίγει το σκορ στο τρίτο λεπτό. Ο Καλτέκης αγωνίστηκε και στον τελικό αγώνα με την ΑΕΚ, όπου οι "κίτρινοι" ηττήθηκαν με 4-0.

Την σεζόν 1950-51, τελευταία του με τους "κίτρινους", αγωνίστηκε σχεδόν σε όλους τους αγώνες του Άρη, πετυχαίνοντας τρία γκολ, τα δύο εκ των οποίων στη νίκη με 6-0 κατά του ΠΟ Ξηροκρήνης για το πρωτάθλημα Θεσσαλονίκης.

## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Θωμάς Αλεξίου

Ο **Θωμάς Αλεξίου** του Ευαγγέλου (Ξάνθη, 1925 - Αθήνα, 5 Αυγούστου 2001) ήταν Έλληνας πολιτικός που υπηρέτησε ως βουλευτής στην Ξάνθη.

## Βιογραφία
Γεννήθηκε το 1925 και σπούδασε νομικά στο Αριστοτέλειο Πανεπιστήμιο Θεσσαλονίκης..Τη δεκαετία του '70 και λίγο αργότερα ήταν εμπορικός αντιπρόσωπος. Εξελέγη για πρώτη φορά βουλευτής με τη Νέα Δημοκρατία στις εκλογές του 1974 με 8.082 σταυρούς προτίμησης και επανεκλέχθηκε το 1981 με 7.096 σταυρούς και  το 1985.

Κηδεύτηκε στις 6 Αυγούστου 2001 στο κοιμητήριο του Βύρωνα. Με τη σύζυγό του, Σέσιλ, είχε έναν γιο, τον Ευάγγελο.

## Παραπομπές


## Πηγές
* 

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Ξάνθης
Ιωάννης Σπηλιωτάκης

Ο **Ιωάννης Σπηλιωτάκης** (1821-1899) ήταν νομικός και Υπουργός Εξωτερικών του Βασιλείου της Ελλάδας.

## Βιογραφία
Ο Ιωάννης Σπηλιωτάκης καταγόταν από την περιοχή του Ναυπλίου. Από τις 29/07/1872 έως τις 24/10/1872 διετέλεσε Υπουργός των Εξωτερικών στην κυβέρνηση του Επαμεινώνδα Δεληγιώργη

## Πηγές
* 

Κατηγορία:Έλληνες υπουργοί Εξωτερικών
Ζακ ντε Λακρετέλ

Ο **Ζακ ντε Λακρετέλ**, (γαλλικά: *Jacques de Lacretelle*, 14 Ιουλίου 1888 – 2 Ιανουαρίου 1985) ήταν Γάλλος μυθιστοριογράφος, Εξελέγη μέλος της Γαλλικής Ακαδημίας στις 12 Νοεμβρίου 1936. Γνωστό του μυθιστόρημα είναι το *[[Σιλμπερμάν (μυθιστόρημα)|Σίλμπερμαν]]*.

## Βιβλιογραφία
* 1920  *La vie inquiète de Jean Hermelin*  (Grasset)
* 1922  *[[Σιλμπερμάν (μυθιστόρημα)]]*  (Gallimard)
* 1925  *La Bonifas*  (Gallimard)
* 1925  *Mélanges sur l'amour et les livres, terminés par un envoi*  (Gallimard)
* 1926  *Trébuchet. Mort de la jalousie*  (La Lampe d'Aladin)
* 1926  *Lettres espagnoles*  (Gallimard)
* 1926  *Quatre études sur Gobineau*  (La Lampe d'Aladin)
* 1927  *Aparté. Colère. Journal de colère. Dix jours à Ermenonville*  (Gallimard)
* 1927  *Aperçus*  (Marcelle Lesage)
* 1927  *Rêveries romantiques. Dix jours à Ermenonville. Le rêveur parisien*  (Stendhal)
* 1927  *Virginie, ou les manies*  (Champion (Édouard))
* 1928  *D'une colline. Quatre jours à Bayreuth*  (Les Cahiers Libres)
* 1928  *L'âme cachée, nouvelles*  (Gallimard)
* 1928  *Quatre nouvelles italiennes*  (Lemarget)
* 1928  *Album napolitain*  (Hazan)
* 1928  *Études*  (Librairie Picard)
* 1929  *Histoire de Paola Ferrari*  (Flammarion)
* 1929  *Le retour de Silbermann*  (Gallimard)
* 1930  *Amour nuptial*  (Gallimard) - Grand Prix du roman de l'Académie française
* 1930  *À la rencontre de France*  (Trémois)
* 1930  *Le demi-dieu ou le voyage en Grèce*  (Grasset)
* 1930  *Pressentiments*  (Les Quatre Chemins)
* 1931  *Luce, ou l'enfance d'une courtisane*  (Trémois)
* 1932  *Les Hauts Ponts. I. Sabine*  (Gallimard)
* 1933  *Les Hauts Ponts. II. Les fiançailles*  (Gallimard)
* 1934  *Les aveux étudiés*  (Gallimard)
* 1935  *Les Hauts Ponts. III. Années d'espérance*  (Gallimard)
* 1935  *Les Hauts Ponts. IV. La monnaie de plomb*  (Gallimard)
* 1936  *L'écrivain public*  (Gallimard)
* 1936  *Qui est La Roque ?*  (Flammarion)
* 1938  *Morceaux choisis*  (Gallimard)
* 1939  *Croisières en eaux troubles, carnets de voyage*  (Gallimard)
* 1940  *Le Canada entre en guerre. Choses vues*  (Flammarion)
* 1941  *L'Heure qui chante*  (Le Milieu du monde)
* 1945  *Libérations*  (Brentano's)
* 1946  *Idées dans un chapeau*  (Le Rocher)
* 1946  *Le Pour et le Contre*  (Le Milieu du monde)
* 1953  *Une visite en été, pièce en quatre actes*  (Gallimard)
* 1953  *Deux cœurs simples*  (Gallimard)
* 1958  *Paris. Présentation de Jacques de Lacretelle. Photos de Jacques Boulas*  (Hachette)
* 1959  *Les Maîtres et les Amis. Études et souvenirs littéraires*  (Wesmael-Charlier)
* 1959  *Le tiroir secret*  (Wesmael-Charlier)
* 1963  *La galerie des amants, Anthologie de lettres d'amour (I)*  (Librairie académique Perrin)
* 1964  *L'amour sur la place, Anthologie de lettres d'amour (II)*  (Librairie académique Perrin)
* 1964  *Portraits d'hier et figures d'aujourd'hui*  (Librairie académique Perrin)
* 1974  *Journal de bord*  (Grasset)
* 1977  *Les vivants et leur ombre*  (Grasset)
* 1981  *Quand le destin nous mène*  (Grasset)

## Παραπομπές


## Εξωτερικοί σύνδεσμοι
*  L'Académie française

Κατηγορία:Γάλλοι μυθιστοριογράφοι
Κατηγορία:Μέλη της Γαλλικής Ακαδημίας
Χρήστος Νανάκος

Ο **Χρήστος Νανάκος** ήταν Έλληνας ποδοσφαιριστής και αθλητής του στίβου, ο οποίος αγωνιζόταν ως αμυντικός στην ομάδα του Άρη Θεσσαλονίκης από το 1948 ως το 1963, συμμετέχοντας σε περισσότερους από διακόσιους αγώνες των "κιτρινόμαυρων".

## Καριέρα
Ο Νανάκος εντάχθηκε στον Άρη μετά το τέλος της γερμανικής κατοχής, παίζοντας στις ομάδες υποδομής των "κίτρινων" μέχρι το 1948. Στα πρώτα χρόνια της καριέρας του δεν είχε πολλές συμμετοχές, αγωνιζόμενος σε μόλις έναν αγώνα του πρωταθλήματος Θεσσαλονίκης το 1950.

Μέχρι την σεζόν 1954-55 έπαιζε στην θέση του δεξιού επιθετικού, αλλά εκείνη την χρονιά ο προπονητής Κίριλ Σιμονόφσκι τον τοποθέτησε στο δεξί άκρο της άμυνας, όπου παρέμεινε μέχρι το τέλος της καριέρας του. Αγωνίστηκε για πρώτη φορά στη νέα του θέση στην ήττα του Άρη από τον Απόλλων Καλαμαριάς με 3-1 στις 13 Φεβρουαρίου 1955. Ο Άρης κατέλαβε την τρίτη θέση στο τοπικό πρωτάθλημα, ενώ για την διοργάνωση του κυπέλλου απέκλεισε τον Π.Ο. Ξηροκρήνης και τη Νίκη Βόλου, πριν ηττηθεί στην προημιτελική φάση από τον Παναθηναϊκό με 1-0, με τον Νανάκο στην σύνθεση του.

Την επόμενη χρονιά, ο Άρης κατέλαβε την δεύτερη θέση στο τοπικό πρωτάθλημα και την πρώτη στον βόρειο όμιλο, καταλήγοντας έκτος στο πρωτάθλημα Ελλάδος. Παράλληλα, έφθασε ως την ημιτελική φάση του κυπέλλου για πρώτη φορά μετά από έξι χρόνια, για να αποκλειστεί από τον Ολυμπιακό.

Στον αγώνα της δεύτερης αγωνιστικής του πρωταθλήματος Θεσσαλονίκης 1957-58 κατά του Μακεδονικού, ο Νανάκος αποβλήθηκε και δεν αγωνίστηκε για την υπόλοιπη σεζόν. Το 1958-59, κατέκτησε το τοπικό πρωτάθλημα με τους "κίτρινους" και αγωνίστηκε σε όλους τους αγώνες της τελικής φάσης του πανελλήνιου πρωταθλήματος, όπου ο Άρης κατέλαβε την έκτη θέση. Η αξία του αναγνωρίστηκε όταν κλήθηκε στην Εθνική Ελλάδος, αλλά τελικά δεν αγωνίστηκε.

Έπαιξε μέχρι τον Φεβρουάριο του 1963, αγωνιζόμενος στις τέσσερις πρώτες χρονιές της Α' Εθνικής ως αρχηγός των "κίτρινων". Παράλληλα με την ποδοσφαιρική του καριέρα, αγωνίστηκε στο τμήμα στίβου του Άρη, διακρινόμενος στους αγώνες δρόμου μικρών αποστάσεων.

Το 1990, τιμήθηκε από την διοίκηση του Άρη για την πολυετή προσφορά του στον σύλλογο. Απεβίωσε την 1 Φεβρουαρίου 1997, σε ηλικία 67 ετών.

## Στατιστικά



## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Νανάκος Χρήστος | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Αμυντικοί ποδοσφαιριστές
Κατηγορία:Αθλητές στίβου Άρη
Σελίδα τίτλου

Η **σελίδα τίτλου** ενός βιβλίου, μιας διατριβής ή άλλων γραπτών εργασιών είναι η σελίδα στο ή κοντά στο μπροστινό μέρος όπου παρουσιάζει τον τίτλο. Αυτή η σελίδα περιλαμβάνει μόνο τον τίτλο σε παρόμοιο σχεδιασμό με το υπόλοιπο του κειμένου του βιβλίου.

## Σελίδες τίτλου σε βιβλία
Η σελίδα τίτλου είναι ένα από τα σημαντικότερα κομμάτια του μπροστινού μέρους ή των εισαγωγικών ενός βιβλίου, καθώς οι πληροφορίες που βρίσκονται σ'αυτή και στο εξώφυλλο χρησιμοποιούνται για να προσδιορίσουν το τίτλο, αν και όχι απαραίτητα, και για να γίνει η δήλωση ευθύνης και οι πληροφορίες έκδοσης. Αυτό καθορίζει τον τρόπο με τον οποίο το βιβλίο παρατίθεται σε καταλόγους βιβλιοθηκών και ακαδημαϊκές αναφορές.

Η σελίδα τίτλου δείχνει συχνά τον τίτλο του έργου,  το όνομα του συγγραφέα και το αποτύπωμα, το οποίο περιέχει το όνομα και τη διεύθυνση του εκδότη του βιβλίου και της ημερομηνίας δημοσίευσης. Ιδιαίτερα στις εκδόσεις των βιβλίων τσέπης μπορεί να περιέχει ένα μικρότερο τίτλο από το κάλυμμα ή στερείται περιγραφικού υπότιτλου. Περισσότερες πληροφορίες σχετικά με την έκδοση του βιβλίου, συμπεριλαμβανομένων των πνευματικών δικαιωμάτων του, είναι συχνά τυπωμένες στην οπίσθια όψη της σελίδας του τίτλου. Επίσης περιλαμβάνονται συχνά το ISBN και ένα «κλειδί εκτύπωσης", γνωστή ως η «αριθμητική γραμμή", όπου υποδεικνύεται η κατάσταση εκτύπωσης. 

Παλαιότερα τα στοιχεία όπως: η χρονολογία, το όνομα του εκδότη-τυπογράφου, ο τόπος έκδοσης και άλλα στοιχεία που αφορούσαν το χορηγό ή το προνόμιο αποκλειστικότητας, δίνονταν στο τέλος του βιβλίου, στον κολοφώνα.  Τα πρώτα τυπωμένα βιβλία ή αρχέτυπα δεν είχαν σελίδες τίτλου. Το ρόλο αυτό έπαιζαν οι κολοφώνες, και το βιβλίο άνοιγε είτε με μια λευκή σελίδα, είτε με μία συντομευμένη αναγραφή του τίτλου. 

## Σελίδες τίτλου σε εφημερίδες και σε μια διατριβή
Η σελίδα τίτλου μιας διατριβής ή ενός δοκιμίου είναι η πρώτη σελίδα του έργου. Καταγράφει τον τίτλο του έργου και το όνομα του συγγραφέα.

Στην περίπτωση ενός ακαδημαϊκού έργου, η σελίδα τίτλου παραθέτει επίσης πληροφορίες για την τάξη (όπως το όνομα και τον αριθμό μαθημάτων), αναγνωριστικές πήροφορίες (όπως ο αριθμός των φοιτητών), την ημερομηνία, το όνομα του καθηγητή, και το όνομα του ιδρύματος. Η σελίδα τίτλου δεν είναι αριθμημένη.

Σελίδες τίτλου δεν απαιτούνται σε όλα τα είδη αναφοράς, αντ 'αυτού, μερικά είδη απαιτούν οι ίδιες πληροφορίες να τοποθετούνται στην κορυφή της πρώτης σελίδας του δοκιμίου.

Η σελίδα τίτλου για μια διατριβή περιλαμβάνει τον πλήρη τίτλο,το όνομα και ακαδημαϊκά διαπιστευτήρια του συγγραφέα, το όνομα τοu πτυχίου σχολής και το όνομα του τμήματος, το όνομα του πανεπιστημίου και την ημερομηνία αποφοίτησης, και το παγκόσμιο σύμβολο των πνευματικών δικαιωμάτων. Η σελίδα τίτλου διατριβής είναι συνήθως Σελίδα I, αλλά δεν είναι αριθμημένες. Η περίληψη (σελίδα ii) είναι η πρώτη αριθμημένη σελίδα.

## Παραπομπές


## Εξωτερικοί σύνδεσμοι
* 

Κατηγορία:Σχεδιασμός βιβλίων
Κατηγορία:Τυπογραφία
Αρχαίο θέατρο Μυτιλήνης

Το **Αρχαίο Θέατρο Μυτιλήνης** ανήκει στους ελληνιστικούς χρόνους και στον αρχαιολογικό του χώρο βρίσκονται τα ερείπια του άλλοτε μεγαλοπρεπούς θεάτρου.

## Τοποθεσία
Το Αρχαίο Θέατρο Μυτιλήνης βρίσκεται στον Δήμο Μυτιλήνης, λίγο έξω από την πόλη, σε καταπράσινο τοπίο που θυμίζει την πατρίδα της Σαπφούς, του Αρίωνα και του Αλκαίου, αλλά και του
Πιττακού - ενός απ' τους επτά σοφούς. Κατασκευασμένο στους πευκόφυτους λόφους στα βόρεια της πόλης, απέναντι από το κάστρο.

## Αρχαιολογική σκαπάνη
Το 1958 αποκαλύφθηκε η ορχήστρα που έχει διάμετρο 24.20 μ., η σκηνή και μέρος από το κοίλο, με διάμετρος στη βάση του 107 μ. Το θέατρο είχε χωρητικότητα 15.000 θέσεων και εξαιρετική ακουστική. Ανακαινίστηκε από τους Ρωμαίους και όταν το 62 μ.Χ. το επισκέφθηκε ο Πομπήιος, εντυπωσιάστηκε τόσο, ώστε διέταξε να χτιστεί ένα παρόμοιο στη Ρώμη.

## Πηγές
* Τετρασέλιδο ενημερωτικό έντυπο στο πλαίσιο των τριήμερων πολιτιστικών εκδηλώσεων για τις αδελφοποιημένες με την Πάφο της Κύπρου πόλεις της Ελλάδας - Μυτιλήνη, Κέρκυρα, Καλαμαριά, Πρέβεζα, Λαμία - θεατρική παράσταση στο αρχαίο θέατρο Μυτιλήνης την Κυριακή 1 Σεπτεμβρίου '96, ώρα 8.30 μ.μ. με τα έργα του Ιακ. Καμπανέλλη. (Ψηφιοποιημένο Αρχείο προς δημοσίευση από το Φιλοτεχνικό Όμιλο Μυτιλήνης "ο Θεόφιλος")

Κατηγορία:Αρχαία ελληνικά θέατρα
Επαρχία Νατζράν

Η **Επαρχία Νατζράν** (*[[Αραβική γλώσσα|αραβικά]]* نجران) είναι η πιο αραιοκατοικημένη επαρχία της Σαουδικής Αραβίας και έχει πληθυσμό 419.457 και έκταση 119.000 τετραγωνικά χιλιόμετρα.

## Γεωγραφία
Η επαρχία Νατζράν συνορεύει με την επαρχία Ασίρ στα δυτικά,με την Υεμένη στα νότια,με την Ανατολική Επαρχία στα ανατολική και βόρεια με την επαρχία Ριάντ.Πρωτεύουσα είναι το Νατζράν και έχει τα ακόλουθα κυβερνεία:

*Αμπούνα
*Μπαντρ ελ Τζουνόμπ
*Γιαδμά
*Υπάρχει άλλο ένα κυβερνείο που κατέκτησε ο βασιλιάς Φαχντ

## Παραπομπές


## Εξωτερικοί σύνδεσμοι
* 

Νατζραν
Χερόνιμο Μπαράλες

Ο **Χερόνιμο Μπαράλες** (28 Ιανουαρίου 1987) είναι Αργεντίνος ποδοσφαιριστής. Αγωνίζεται στην θέση του επιθετικού για την Καλαμάτα.

## Καριέρα
Αρχικά έπαιζε ράγκμπι και έκανε το ντεμπούτο του στην Ατλέτικο Μπάνφιλντ ως επαγγελματίας το 2006.

### Αστέρας Τρίπολης
Στις 5 Ιουλίου 2013, ο Αστέρας Τρίπολης ανακοίνωσε την απόκτησή του. Έκανε το ντεμπούτο του στις 18 Αυγούστου, σε έναν αγώνα ενάντια στον ΠΑΣ Γιάννινα με τελικό σκορ 3-3. Τον Απρίλιο του 2015, υπήρχαν φήμες για την μεταγραφή του στην Σταντάρ Λιέγης λόγω των καλών εμφανίσεων του σε Ελλάδα και Ευρώπη, κυρίως τα 17 του γκολ τη περίοδο 2014-15 στο πρωτάθλημα, τα οποία βοήθησαν τον Αστέρα Τρίπολης να τερματίσει 4ος στο πρωτάθλημα, αλλά και τα 3 γκολ του στους ομίλους του ΟΥΕΦΑ Γιουρόπα Λιγκ, τα 2 έναντι της Τότεναμ.

### Σίβασπορ

Ο Μπαράλες εν τέλει υπέγραψε με την Σίβασπορ στις 18 Αυγούστου 2015, με ποσό 1,5 εκατομμύρια ευρώ. Όμως, δεν κατάφερε ποτέ να ενσωματωθεί στη Τουρκία και στάλθηκε δανεικός στη Ουρακάν.

### Λαμία

Μετά από τα περάσματα από Τζοχόρ Νταρούλ Τακζίμ και Χιμνάσια,
τον Ιούλιο του 2018 υπέγραψε με την ομάδα της Λαμίας, έπειτα από συμφωνία με τη Λα Πλάτα.

### Επιστροφή στον Αστέρα Τρίπολης
Στις 9 Αυγούστου 2019, επέστρεψε στον Αστέρα Τρίπολης, όπου πέτυχε 11 γκολ σε 26 παιχνίδια στην πρώτη του χρονιά.

### Καλαμάτα
Στο τέλος της σεζόν 2022-23, ο Μπαράλες έμεινε ελεύθερος από τον Αστέρα Τρίπολης και ύπεγραψε με την Καλαμάτα τελειώνοντας την παρουσία του στην πρώτη κατηγορία της Ελλάδας.

## Παραπομπές


Κατηγορία:Αργεντινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Αστέρα Τρίπολης
Κατηγορία:Ποδοσφαιριστές ΠΑΣ Λαμίας
Κατηγορία:Ξένοι ποδοσφαιριστές στην Ελλάδα
Κατηγορία:Αργεντινοί ποδοσφαιριστές στο εξωτερικό
Κατηγορία:Ποδοσφαιριστές Σίβασπορ
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Μπάνφιλντ
Κατηγορία:Ποδοσφαιριστές Ουνιόν ντε Σάντα Φε
Κατηγορία:Ποδοσφαιριστές Κλουμπ Ατλέτικο Ουρακάν
Κατηγορία:Ποδοσφαιριστές Χιμνάσια ι Εσγρίμα ντε Λα Πλάτα
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Ρεκρεατίβο Ουέλβα
Κατηγορία:Ποδοσφαιριστές Πριμέρα Ντιβιζιόν Χιλής
Κατηγορία:Ποδοσφαιριστές Σαντιάγο Γουόντερερς
Κατηγορία:Ποδοσφαιριστές Σούπερ Λιγκ Μαλαισίας
Κατηγορία:Ποδοσφαιριστές Τζοχόρ Νταρούλ Τακζίμ ΦΚ
Κατηγορία:Ποδοσφαιριστές Πριμέρα Β Νασιονάλ
Κατηγορία:Ξένοι ποδοσφαιριστές στην Τουρκία
Κατηγορία:Ποδοσφαιριστές Π.Σ. Καλαμάτας
Κατηγορία:Ποδοσφαιριστές Σούπερ Λιγκ 2 Ελλάδας
Μπορτζ Μπου Αρερίτζ

Η **Μπορτζ Μπου Αρερίτζ** () είναι η πρωτεύουσα της ομώνυμης επαρχίας της Αλγερίας. Απέχει περίπου 240 χιλιόμετρα από το Αλγέρι στα ανατολικά, πλησίον της οροσειράς Χόντνα στα νότια Καβυλιακά Όρη, σε υψόμετρο 916 μέτρων. Σύμφωνα με την απογραφή του 2008 έχει 168.346 κατοίκους, από 134.666 το 1998, σημειώνοντας ετήσια αύξηση 2,30%.

Η οικονομία της πόλης στηρίζεται στη γεωργία και τη δασοκομία, μαζί με μερικές μικρής κλίμακας βιομηχανίες. Το Μπορτζ Μπου Αρερίτζ συνδέεται με άλλα αστικά κέντρα της χώρας οδικώς και σιδηροδρομικώς. Οι πόλεις Σετίφ και Μπουίρα βρίσκονται 70 χλμ. ανατολικά και 115 χλμ. βορειοδυτικά αντίστοιχα. Στην πόλη έχει την έδρα του ο ποδοσφαιρικός σύλλογος ΚΑ Μπορτζ Μπου Αρερίτζ, ο οποίος αγωνίζεται στην Α΄ Κατηγορία Ποδοσφαίρου της Αλγερίας.

## Παραπομπές


Κατηγορία:Πόλεις της Αλγερίας
Αφιέρωση

Η λέξη **αφιέρωση** μπορεί να αναφέρεται:

*αφιερωματικό σημείωμα
*Χειρόγραφη αφιέρωση
Αλέξανδρος Χατζηπέτρος

Ο **Αλέξανδρος Χατζηπέτρος** (1907-2006) ήταν αξιωματικός του στρατού και υφυπουργός Εξωτερικών την περίοδο της Χούντας των Συνταγματαρχών.

## Βιογραφία
Ήταν γιος του Χατζηπέτρου, απόγονου του Χριστόδουλου Χατζηπέτρου και της Αικατερίνης Σκυλίτση, μητέρας του Αριστείδη Σκυλίτση, από τον γάμο της με τον Στέφανο Σκυλίτση. Διετέλεσε διοικητής της ΚΥΠ την περίοδο 1967 - 1972. Ήταν συνταγματάρχης Πυροβολικού όταν εκδηλώθηκε το Πραξικόπημα της 21ης Απριλίου. Διατέλεσε υφυπουργός Εξωτερικών για 15 μήνες στη διάρκεια της ανασχηματισμένης Κυβέρνησης του Γεωργίου Παπαδόπουλου, μετά τον ανασχηματισμό της 31ης Ιουλίου 1972, από τις 31 /07/1972 έως τις 08/10/1973. Στη δίκη των πρωταιτίων της Χούντας αθωώθηκε.

## Παραπομπές


## Πηγές
* 
* Αλέξης Παπαχελάς, Ο βιασμός της Ελληνικής Δημοκρατίας. Ο αμερικανικός παράγων, 1947-1967, εκδ. Εστία, Αθήνα, 1997

## Εξωτερικοί σύνδεσμοι
*Εθνικό Οπτικοακουστικό Αρχείο: Έναρξη του Β’ Παγκόσμιου Παναρκαδικού Συνεδρίου από τον Υφυπουργό Εξωτερικών Αλέξανδρο Χατζηπέτρο στην Αθήνα**[http://mam.avarchive.gr/portal/digitalview.jsp?get_ac_id=3378&thid=9707]
*Εθνικό Οπτικοακουστικό Αρχείο: Εορτασμός της 27ης επετείου ίδρυσης του Οργανισμού Ηνωμένων Εθνών, στην Αθήνα, με έπαρση της ελληνικής σημαίας και της σημαίας του Οργανισμού Ηνωμένων Εθνών στο βράχο της Ακρόπολης και με κατάθεση στεφάνου από τον Υφυπουργό Εξωτερικών Αλέξανδρο Χατζηπέτρο στο μνημείο του Αγνώστου Στρατιώτη**http://mam.avarchive.gr/portal/digitalview.jsp?get_ac_id=3381&thid=15217

Κατηγορία:Έλληνες αξιωματικοί του πυροβολικού
Χ
Κατηγορία:Έλληνες υφυπουργοί Εξωτερικών
Χ
Κωσταντίνος-Ιωάννης Μιχαλόπουλος

Ο **Κωνσταντίνος Μιχαλόπουλος** διατέλεσε υφυπουργός Εξωτερικών από τις 31/07/1972 έως 25/11/1973 στην δικτατορική κυβέρνηση Παπαδόπουλου μετά τον ανασχηματισμό της 31ης Ιουλίου 1972 και στην Κυβέρνηση Μαρκεζίνη.   

## Πηγές
* 

Κατηγορία:Υπουργοί την περίοδο της στρατιωτικής δικτατορίας (1967-1974)
Κατηγορία:Έλληνες υφυπουργοί Εξωτερικών
Επαρχία Χαΐλ

Η **Επαρχία Χαΐλ** (*[[Αραβική γλώσσα|αραβικά]]: حائل*) είναι μια ιστορική επαρχία της Σαουδικής Αραβίας με πληθυσμό 527.033 και έκταση 103.887 τετραγωνικά χιλιόμετρα.

## Γεωγραφία
Βρίσκεται στην κεντρική Σαουδική Αραβία και συνορεύει με την επαρχία Κασίμ στα νότια, με τις επαρχίες Ριάντ και Βόρεια Σύνορα στα ανατολικά, με τις επαρχίες Τζωφ στα βόρεια, με την επαρχία Ταμπούκ στα βορειοδυτικά και στην επαρχία Μαδίνα στα δυτικά. Πρωτεύουσα είναι το Χαΐλ. Η επαρχία διαιρείται σε 4 κυβερνεία και είναι τα ακόλουθα:
*Μπάκα
*Αλ Γκαζαλά
*Χαΐλ
*Ας Σινάν

## Ιστορία
thumb|right|200px|Σημαία της Χαΐλ όταν ήταν ανεξάρτητο κράτος, την περίοδο 1835 - 1920
Η περιοχή ήταν ανεξάρτητο κράτος την περίοδο 1835 - 1920 οπότε και δολοφονήθηκε ο τελευταίος βασιλιάς της περιοχής, σε ηλικία 22 ετών.

## Παραπομπές


## Εξωτερικοί σύνδεσμοι
* 

Χαιλ
Κατηγορία:Ιστορικές περιοχές της Σαουδικής Αραβίας
Επαρχία Βορείων Συνόρων (Σαουδική Αραβία)

Η **Επαρχία Βορείων Συνόρων** (*[[Αραβική γλώσσα|αραβικά]]: الحدود الشمالية*) είναι η πιο αραιοκατοικημένη περιοχή της Σαουδικής Αραβίας με έκταση 127.000 τετραγωνικών χιλιομέτρων (σχεδόν ίση με την Ελλάδα) και πληθυσμό μόλις 279.286 κατοίκους.

## Γεωγραφία
Βρίσκεται στην βορειοανατολική Σαουδική Αραβία και συνορεύει με την Ανατολική επαρχία στα νότια και στα ανατολικά, στα νότια με την επαρχία Χαίλ και Ριάντ, στα δυτικά με την επαρχία Τζωφ και στα βόρεια με το Ιράκ και το Κουβέιτ. Πρωτεύουσα έχει την Αράρ και έχει τρία κυβερνεία:

*Αράρ
*Ράφα
*Τουραΰφ

## Παραπομπές


## Εξωτερικοί σύνδεσμοι
* 

Βορειων συνορων
Λύκιο Πέλαγος

Ως **Λυκιακό Πέλαγος** ή **Λύκιο Πέλαγος** (λατινικά: *Mare Lycium*· γράφεται και ως *Lycium Mare*) αναφερόταν, από παλαιούς συγγραφείς ή σχολιαστές, θαλάσσια περιοχή της Ανατολικής Μεσογείου, γύρω από την ιστορική περιοχή της Λυκίας, στα ανατολικά ή βορειοανατολικά της Ρόδου. 

Σε έναν χάρτη του γεωγράφου Χάινριχ Κήπερτ (1818–1899), στη λατινική γλώσσα, για την αρχαία ιστορία και γεωγραφία της Εγγύς Ανατολής (έκδοση του 1903), το **Mare Lycium** φαίνεται να περιλαμβάνει στα ανατολικά τον Κόλπο της Αττάλειας, να βρέχει τα ανατολικά παράλια της Ρόδου, τα νότια παράλια της Καρίας, τα παράλια της Λυκίας, μέχρι και τα παράλια της Παμφυλίας. Εκτείνεται, μαζί με το Καρπάθιο Πέλαγος -με το οποίο συνορεύει νοτιοδυτικά και νότια- μέχρι τα δυτικά παράλια της Κύπρου. Περιλαμβάνει το Καστελλόριζο, μαζί με τις παρακείμενες σε αυτό νησίδες.

Στον *[[Barrington Atlas of the Greek and Roman World]]*, το **Lycium  Mare**, έχει σαφώς πιο περιορισμένη έκταση, καταλαμβάνοντας μόνο το θαλάσσιο χώρο μεταξύ των ακτών της Λυκίας και της Ρόδου, ενώ τα παράλια της Παμφυλίας φέρονται να βρέχονται από το «Παμφυλιακό Πέλαγος» (Pamphylium Mare). Επίσης, το Καστελλόριζο φαίνεται να τοποθετείται εκτός του *Lycium  Mare*, απλά στη Μεσόγειο θάλασσα. Σύμφωνα με το Στράβωνα, το *Παμφύλιον πέλαγος* εκτείνεται στο θαλάσσιο χώρο μεταξύ Ρόδου και Λυκίας από τα δυτικά, μέχρι την Κύπρο στα ανατολικά: *ἀπὸ μὲν τῶν ἄρκτων περιέχεται τοῖς τε ἄκρος τῆς Τραχείας [[Κιλικία]]ς καὶ τῆς Παμφυλίας καὶ Λυκίας μέχρι τῆς Ῥοδίας, ἀπὸ δὲ τῆς δύσεως τῇ Ῥοδίων νήσῳ, ἀπὸ δὲ τῆς ἀνατολῆς τῇ Κύπρῳ τῇ κατὰ [[Πάφος|Πάφον]] καὶ τὸν [[Ακάμας (ακρωτήριο)|Ἀκάμαντα]], ἀπὸ δὲ τῆς μεσημβρίας σύρρουν ἐστὶ τῷ [[Αίγυπτος|Αἰγυπτίῳ]] πελάγει*. Όπως σημείωνε στις αρχές του 18ου αι. ο Μητροπολίτης Αθηνών Μελέτιος, με αναφορές στον Στράβωνα, ο ποταμός της Λυκίας Σίρβις (ή Ξάνθος) είχε τις εκβολές του *εἰς τὸ Λύκιον Πέλαγος*, δηλ. στο θαλάσσιο χώρο μεταξύ της Ρόδου και  των -βορειοδυτικά του Καστελλόριζου- απέναντί της μικρασιατικών ακτών.

Καταγραφή ή μνεία του *Mare Lycium*, καθώς και των παρακείμενων «Θαλασσών» ή «Πελαγών» δεν υπήρχε πάντα στα έργα που εξέταζαν ή είχαν αναφορές στην αρχαία τοπογραφία και χαρτογραφία της περιοχής (Λυκία, Μικρά Ασία, Ανατολική Μεσόγειος). Στην *Encyclopaedia londinensis; or, Universal dictionary of arts, sciences, and literature* (αρχές 19ου αι.), για παράδειγμα, στη γενική σύνοψη της αρχαίας γεωγραφίας, όπου παρατίθενται διάφορα πελάγη και θάλασσες, η θαλάσσια περιοχή στο νότο της σημερινής Τουρκίας αναφέρεται με την ονομασία *Mare Parthenium* (δηλ. «Παρθενικόν πέλαγος»), ενώ στην ειδικότερη επισκόπηση της Λυκίας και των γειτονικών της περιοχών, αναφέρεται μόνο η περιβάλλουσα  Μεσόγειος θάλασσα.
 
## Παραπομπές


Κατηγορία:Λύκιο Πέλαγος
Προπονητικό Κέντρο Γιώργος Καλαφάτης

To **Αθλητικό Κέντρο «Γιώργος Καλαφάτης»** είναι σύγχρονο προπονητικό κέντρο που βρίσκεται στο Κορωπί Αττικής, ιδιοκτησίας της ΠΑΕ Παναθηναϊκός.

Η έκταση με όλους τους αθλητικούς χώρους αγοράστηκε το 2013 επί προεδρίας Γιάννη Αλαφούζου, από τον ιδιοκτήτη της ΠΑΕ Πανιωνίου Κωνσταντίνο Τσακίρη, και ονομάστηκε *«[[Γιώργος Καλαφάτης]]»* προς τιμήν του ιδρυτή της ομάδας. Στη συνέχεια υπήρξε σταδιακή αναβάθμιση των εγκαταστάσεων.

Λειτουργεί ως χώρος προπόνησης των τμημάτων ποδοσφαίρου του συλλόγου, αλλά και ως έδρα των ακαδημιών.

## Εγκαταστάσεις
* Χώροι εστίασης αθλητών και προπονητών, μπαρ, σαλόνι, αίθουσα αναψυχής, αποδυτήρια, κοιτώνες φιλοξενίας αθλητών, ιατρείο, γραφεία Ακαδημίας και διοικητικού προσωπικού.
* Πλήρως ανακαινισμένο και εξοπλισμένο γυμναστήριο, εργαστήριο απόδοσης αθλητών, αίθουσα αποκατάστασης, φυσιοθεραπευτήριο.
* Γραφεία Α΄ ομάδας, αίθουσα συσκέψεων και εντευκτήριο.
* Δύο φωτιζόμενα γήπεδα ποδοσφαίρου φυσικού χλοοτάπητα.
* Ένα φωτιζόμενο γήπεδο ποδοσφαίρου τεχνητού τάπητα.
* Ένα φωτιζόμενο γήπεδο 5x5 τεχνητού τάπητα.
* Χώρος εκγύμνασης τερματοφυλάκων.
* Γήπεδο αντισφαίρισης.
* Χώρος στάθμευσης και βοηθητικές εγκαταστάσεις.

## Πηγές
* Αθλητικό Κέντρο «Γ. Καλαφάτης»
* Γ. Καλαφάτης και επίσημα - ''sports24.gr''

Κατηγορία:Αθλητικές εγκαταστάσεις στην Αττική
Κατηγορία:Αθλητικές εγκαταστάσεις στην Αθήνα
Κατηγορία:Παναθηναϊκός (ποδόσφαιρο)
Κατηγορία:Παναθηναϊκός Α.Ο.
Κατηγορία:Δήμος Κρωπίας
Ζέφυρος Καυκαλίδης

Ο **Ζέφυρος A. Καυκαλίδης** είναι συγγραφέας και νομικός και γεννήθηκε στο Κάιρο το 1948. Σπούδασε φιλοσοφία και νομικά στο Πανεπιστήμιο Αθηνών. Είναι γιος του ψυχιάτρου Αθανάσιου Καυκαλίδη ο οποίος ασχολήθηκε με την ψυχοθεραπεία με χρήση ψυχοδηλωτικών.

Για το βιβλίο του *[[Στέφανος Ξένος]]: Σκηνές από το δράμα του ελληνισμού σε Ανατολή και Δύση 1821-1894* βραβεύτηκε από την Ακαδημία Αθηνών το 2001. Άρθρα του έχουν δημοσιευτεί μεταξύ άλλων στην Εφημερίδα των Συντακτών.

Το θεατρικό του έργο *Το Δείπνο* σκηνοθετήθηκε από τον Κάρολο Κουν στο Θέατρο Τέχνης «Κάρολος Κουν» το 1976.

Έχει πραγματοποιήσει ανακοινώσεις σε Διεθνή Συνέδρια Φιλοσοφίας και Ψυχολογίας καθώς και δημοσιεύσεις σε επιστημονικά περιοδικά του εξωτερικού. Είναι μέλος της International Society of Prenatal and Perinatal Psychology and Medicine.

## Εργογραφία
* Δημήτριος Ν. Κεράνης, *Κώδικας Εργατικής Νομοθεσία και Νομολογίας*, 1976 (καταγραφή και σχολιασμός της Διεθνούς Νομοθεσίας και Νομολογίας του Εργατικού Δικαίου)
* *Το δείπνο* (θεατρικό που σκηνοθέτησε ο Κάρολος Κουν στο Θέατρο Τέχνης «Κάρολος Κουν» το 1976). 
* *Στέφανος Ξένος: Σκηνές από το δράμα του ελληνισμού σε Ανατολή και Δύση 1821-1894*, εκδόσεις Καστανιώτη, 1999
* *Ποίηση και μνήμη*, 2005, εκδόσεις Σύλλογος Προς Διάδoσιν Ωφελίμων Βιβλίων
* *25 καλοκαίρια*, 2007, εκδόσεις Πάτμος (μυθιστόρημα). 
* *Συζητώντας με τον DrK: ψυχοδηλωτικά φάρμακα και ψυχοθεραπεία*, 2010, εκδόσεις Πάτμος
* *Διαβάζοντας τη ζωή και το έργο του Αλέξανδρου Παπαδιαμάντη*, κεφάλαιο στο Φώτα ολόφωτα: ένα αφιέρωμα στον Παπαδιαμάντη και τον κόσμο του, ΕΛΙΑ, 1981, επιμέλεια Ν. Δ. Τριανταφυλλόπουλος

## Εξωτερικοί σύνδεσμοι
*Προσωπικός ιστότοπος του συγγραφέα (περιλαμβάνει άρθρα και αποσπάσματα έργων του) 
*Συνέντευξη στον Σπύρο Δόικα στο Bookia

## Παραπομπές


Κατηγορία:Έλληνες συγγραφείς του 20ού αιώνα
Σκρίνιον των Βαρβάρων

Το **Σκρίνιον των Βαρβάρων** () (μετά τον 5ο αιώνα και μέχρι τον 7ο ή πιθανώς τον 9ο) ήταν τμήμα της διοικητικής μηχανής της Ρωμαϊκής/Βυζαντινής Αυτοκρατορίας αρμόδιο για τις σχέσεις με ξένα κράτη.

Το όνομα του διοικητικού οργανισμού προέρχεται από το scrinium (κυριολεκτικά βιβλιοθήκη / κουτί για τα έγγραφα, γραφείο / χαρτοφυλάκιο) και από τη λέξη barbarorum (από τη λατινική barbarus, με ρίζα την ελληνική λέξη, των βαρβάρων, δηλαδή των ξένων σε αυτό το πλαίσιο).

Αναφέρεται για πρώτη φορά στη *Notitia Dignitatum* του 5ου αιώνα, όπου βρισκόταν υπό τον έλεγχο του μαγίστρου των οφφικίων (magister officiorum). Η *Notitia* αναφέρει ότι τέσσερις γραμματείς (*subadiuvae*), είτε προερχόμενοι από το ήδη υπάρχοντα σώμα των μαγιστριανών (agentes in rebus) είτε αποσπασμένοι από άλλα γραφεία, ορίζονταν σε καθεμία από τις τέσσερις σημαντικότερες διοικητικές υποδιαιρέσεις της Ανατολικής Αυτοκρατορίας: την Ασιανή, την Ποντική, την Ανατολή, καθώς και τη Θράκη και το Ιλλυρικό ταυτόχρονα. Οι παραπάνω ασχολούνταν με ζητήματα πρωτοκόλλου και τη διατήρηση πρακτικών για οποιοδήποτε ζήτημα αναφορικά με τους «Βαρβάρους». Εικάζεται ότι διαδραμάτιζαν επίσης ρόλο ως διερμηνείς για πρεσβείες βαρβαρικών κρατών. Ο Τζ. Μπ. Μπιούρυ θεωρούσε πως το σώμα αυτό επέβλεπε όλους τους ξένους που επισκέπτονταν την Κωνσταντινούπολη, καθώς και ότι βρισκόταν υπό την εποπτεία του Λογοθέτη του Δρόμου.

Έχει διατυπωθεί από ορισμένους συγγραφείς, όπως ο Μίκαελ Αντονούτσι, ότι το Σκρίνιον των Βαρβάρων λειτουργούσε ως μια μορφή υπηρεσίας κατασκοπείας της Αυτοκρατορίας. Ωστόσο, δεν υπάρχει κάποια σχετική ένδειξη, ή ακόμη ότι επέζησε της μεταρρύθμισης του αξιώματος του μαγίστρου των οφφικίων υπό τον Λέοντα Γ΄ Ίσαυρο, κατά την περίοδο 717-741 - αν και διασώζεται μολυβδόβουλλο ενός Πέτρου, με την ένδειξη «» («πρωτοσπαθάριος και υπεύθυνος [του σκρινίου?] των βαρβάρων») από τον 9ο αιώνα. Επιπλέον, οι μαγιστριανοί που υπηρετούσαν στα πλαίσια του δημόσιου ταχυδρομικού συστήματος (του «δρόμου») αναφέρονται στις πηγές να έχουν αρμοδιότητες εσωτερικής κατασκοπείας ως και τον 8ο αιώνα, και είναι πιο πιθανό να λειτουργούσαν ψς υπηρεσία πληροφοριών από το Σκρίνιον των Βαρβάρων. Καθώς η αρμοδιότητά του φαίνεται να περιλάμβανε επαφές με τα διάφορα βαρβαρικά έθνη με τα οποία η Αυτοκρατορία είχε διπλωματικές επαφές, συμπεριλαμβανομένης της παροχής διερμηνέων, επικοινωνία και αλληλογραφία, το Σκρίνιον των Βαρβάρων θα μπορούσε να επιτελεί ένα έργο συλλογής πληροφοριών με την ευρύτερη σύγχρονη έννοια του όρου, και όχι απαραίτητα κατασκοπεία.

## Παραπομπές


## Πηγές
*
*
*

Κατηγορία:Κυβέρνηση της Βυζαντινής Αυτοκρατορίας
Κώστας Δελάρδας

Ο **Κώστας Δελάρδας** ήταν Έλληνας ποδοσφαιριστής, ο οποίος αγωνιζόταν ως αμυντικός στην ομάδα του Άρη Θεσσαλονίκης από το 1947 ως το 1954.

## Καριέρα
Ο Δελάρδας ξεκίνησε την πορεία του στους "κίτρινους" το 1947 και αγωνίστηκε για πρώτη φορά με την πρώτη ομάδα το 1949, παίζοντας στην θέση του δεξιού αμυντικού. Τραυματίστηκε μετά από τέσσερις αγώνες, για να επιστρέψει τον Ιανουάριο του 1951, αγωνιζόμενος στην θέση κεντρικού οπισθοφύλακα στα περισσότερα παιχνίδια της χρονιάς.

Το 1952-53, έπαιξε σε όλους τους αγώνες του Άρη για το πρωτάθλημα Θεσσαλονίκης, όπως και στα δύο μπαράζ για τον τίτλο του πρωταθλητή, όπου οι "κίτρινοι" υπέταξαν τον Ηρακλή με 1-0 στις 3 Μαΐου 1953. Ο Δελάρδας αγωνίστηκε και στους τέσσερις αγώνες της τελικής φάσης του πανελλήνιου πρωταθλήματος, όπου ο Άρης κατέλαβε την τρίτη θέση.

Έπαιξε μέχρι τον Δεκέμβριο του 1953, αποφασίζοντας να αποσυρθεί από την ενεργό δράση. Έναν χρόνο αργότερα, επέστρεψε για δύο αγώνες, αντικαθιστώντας τον τραυματία Λεωνίδα Ποζάνη, πριν κρεμάσει οριστικά τα παπούτσια του.

## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Δελάρδας Κώστας | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Αμυντικοί ποδοσφαιριστές
Διαζύγιο

Το **Διαζύγιο** (ή λύση γάμου) είναι η λύση της συζυγικής ένωσης, η ακύρωση ή/και η αναδιοργάνωση των νομικών καθηκόντων και των ευθυνών του γάμου, διαλύοντας έτσι τους δεσμούς του γάμου ανάμεσα σε ένα παντρεμένο ζευγάρι σύμφωνα με το εφαρμόσιμο δίκαιο κάθε χώρας.

Στην ελληνική έννομη τάξη, προβλέπονται οι ακόλουθοι τρόποι λύσης γάμου με διαζύγιο, το κατ’ αντιδικία διαζύγιο και το συναινετικό διαζύγιο, ενώ πλέον έχει ενταχθεί και η δυνατότητα έκδοσης άυλου συναινετικού διαζυγίου.

Σύμφωνα με το άρθρο 1438 του Αστικού Κώδικα ο γάμος μπορεί να λυθεί με διαζύγιο, το οποίο απαγγέλλεται με αμετάκλητη δικαστική απόφαση ή με συμφωνία μεταξύ των συζύγων, όπως ορίζεται στο άρθρο 1441.

## Σε διάφορες χώρες
### Η.Π.Α
Το Εθνικό Κέντρο Στατιστικών Υγείας αναφέρει ότι οι σύζυγοι κατέθεσαν αίτηση διαζυγίου περίπου στα δύο τρίτα των περιπτώσεων μεταξύ 1975 και 1988 όταν είχαν παιδιά. Για παράδειγμα, στις ΗΠΑ, το 71,4% των υποθέσεων κατατέθηκε από γυναίκες το 1975 και το 65% το 1988. Υπολογίζεται ότι πάνω από το 95% των διαζυγίων στις ΗΠΑ είναι "αδιαμφισβήτητα", επειδή και τα δύο μέρη μπορούν να καταλήξουν σε συμφωνία χωρίς ακρόαση (με ή χωρίς δικηγόρους/διαμεσολαβητές/κοινό σύμβουλο) για θέματα περιουσίας, παιδιών και διατροφής. 

Στις ΗΠΑ, υπάρχει η έννοια του "διαζυγίου στον ύπνο σας", η οποία δεν αποτελεί λύση του γάμου, παρόλο που ακούγεται έτσι. Είναι μια καθομιλουμένη που σημαίνει ότι τα παντρεμένα ζευγάρια κοιμούνται σε ξεχωριστά κρεβάτια. 

### Σουηδία
Η διαδικασία του διαζυγίου αρχίζει με την κατάθεση αίτησης για τη λύση του γάμου στο περιφερειακό δικαστήριο. Η αίτηση μπορεί να κατατεθεί και από τα δύο μέρη από κοινού, εάν οι σύζυγοι συμφωνούν, ή μεμονωμένα από οποιοδήποτε από τα μέρη που δεν χρειάζεται να συμφωνήσουν στο διαζύγιο. Οι σύζυγοι που συμφωνούν στο διαζύγιο και δεν έχουν παιδιά κάτω των 16 ετών λαμβάνουν απόφαση διαζυγίου εντός λίγων εβδομάδων. Εάν υπάρχουν παιδιά ηλικίας κάτω των 16 ετών (συμπεριλαμβανομένων των θετών παιδιών), τα μέρη πρέπει να περιμένουν 6 μήνες προτού ένα από τα δύο μέρη ή και τα δύο μέρη ζητήσουν την οριστικοποίηση του διαζυγίου προκειμένου να χωρίσουν επίσημα από το γάμο. Εάν οι διάδικοι έχουν ζήσει χωριστά επί δύο τουλάχιστον έτη πριν από την κατάθεση της αίτησης λύσης του γάμου, το περιφερειακό δικαστήριο μπορεί να εκδώσει απόφαση άμεσου διαζυγίου.

### Ηνωμένο Βασίλειο
Το 2015, το υψηλότερο ποσοστό διαζυγίων στο Ηνωμένο Βασίλειο καταγράφηκε στις παραθαλάσσιες περιοχές, με το Μπλάκπουλ να καταλαμβάνει την πρώτη θέση. Το ποσοστό διαζυγίων στο Ηνωμένο Βασίλειο εκτιμάται ότι είναι 42% και το 2019 καταγράφηκαν περίπου 107.599 διαζύγια. Αναφέρεται ότι ο μεγαλύτερος αριθμός αιτήσεων διαζυγίου κατατίθεται την Ημέρα Διαζυγίου, η οποία πέφτει πάντα την πρώτη Δευτέρα του νέου έτους.

## Παραπομπές


Κατηγορία:Οικογενειακό Δίκαιο
Σφυρόερας

Το ελληνικό επώνυμο **Σφυρόερας** μπορεί να αναφέρεται σε κάποιο από τα παρακάτω πρόσωπα:

* Βασίλειος Σφυρόερας (1921-2015), ιστορικός και πανεπιστημιακός
* Νίκος Σφυρόερας (1913-1989), λογοτέχνης και λαογράφος, αδελφός του προηγούμενου
Ευθύμιος Χριστοδούλου

Ο **Ευθύμιος Χριστοδούλου** (1932-) είναι Έλληνας οικονομολόγος και πολιτικός.

## Βιογραφία
Γεννήθηκε στη Λάρισα και σπούδασε οικονομικά στο Hamilton College  (B.A., 1953) και στο Columbia University (M.A., 1955) των ΗΠΑ. Εργάστηκε ως οικονομικός εμπειρογνώμονας στην Εθνική Τράπεζα της Ελλάδος, διετέλεσε διευθυντής και γενικός διευθυντής της ΕΤΕΒΑ (Ελληνικής Τράπεζας Εμπορικής και Βιομηχανικής Αναπτύξεως), καθώς και πρόεδρος της Ολυμπιακής Εταιρείας, ενώ την περίοδο 1979-1981 διατέλεσε Διοικητής της Εθνικής Τράπεζας της Ελλάδος και Πρόεδρος της Ένωσης Ελληνικών Τραπεζών. Εξελέγη για πρώτη φορά ευρωβουλευτής με τη Νέα Δημοκρατία το 1984 και πάλι το 1989 και 1994 όπου υπήρξε γενικός εισηγητής για τον προϋπολογισμό και επικεφαλής της ελληνικής αντιπροσωπείας. Διετέλεσε Αναπληρωτής Υπουργός Εξωτερικών (Απρίλιος 1990 έως  Οκτώβριος 1990), Υπουργός Εθνικής Οικονομίας (1990-1992 ) και Διοικητής της Τράπεζας της Ελλάδος (1992-1993). Το 1998, σε συνέντευξή του ως ευρωβουλευτής, χαρακτήρισε την οικονομική πρόοδο της χώρας επιφανειακή και επισήμανε ότι η ένταξη στην ΟΝΕ θα αντιμετώπιζε σοβαρούς κινδύνους εάν δεν εφαρμοζόταν ουσιαστική μείωση των δημοσίων δαπανών και διαρθρωτικές μεταρρυθμίσεις στην οικονομία. Από τον Απρίλιο του 2004 ο Χριστοδούλου κατέχει τη θέση του προέδρου του διοικητικού συμβουλίου του ομίλου Ελληνικά Πετρέλαια Α.Ε.

## Παραπομπές


## Πηγές
* 

Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Έλληνες αναπληρωτές υπουργοί Εξωτερικών
Κατηγορία:Έλληνες αναπληρωτές υπουργοί Εθνικής Οικονομίας
Κατηγορία:Διοικητές της Τράπεζας της Ελλάδος
Κατηγορία:Ευρωβουλευτές της Ελλάδας εκλεγμένοι την περίοδο 1994-1999
Κατηγορία:Ευρωβουλευτές της Ελλάδας εκλεγμένοι την περίοδο 1989-1994
Κατηγορία:Ευρωβουλευτές της Ελλάδας εκλεγμένοι την περίοδο 1984-1989
Δημήτρης Κέννας

Ο **Δημήτρης Κέννας** είναι Έλληνας πρώην ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1950 ως το 1954.

## Βιογραφία
Ο Κέννας γεννήθηκε και μεγάλωσε στην περιοχή της Τριανδρίας Θεσσαλονίκης και ξεκίνησε να παίζει ποδόσφαιρο στην ομάδα του Αχιλλέα Τριανδρίας. Το 1950, μεταγράφηκε στον Άρη και ανέλαβε τη θέση του βασικού σέντερ-φορ, πετυχαίνοντας το πρώτο του γκολ στις 19 Νοεμβρίου 1950 στη νίκη του Άρη κατά του ΠΟ Ξηροκρήνης με 1-4, αγώνα στον οποίο έκανε και το ντεμπούτο του με την κίτρινη φανέλα.

Το 1951-52, πραγματοποίησε τις καλύτερες του εμφανίσεις με τους "κίτρινους", πετυχαίνοντας τρία τέρματα στη νίκη με 1-5 κατά του ΠΑΟΚ, στις 9 Δεκεμβρίου 1951. Στις 30 Μαρτίου 1952, επανέλαβε την εξαιρετική του εμφάνιση κατά του "δικεφάλου του Βορρά", στο ματς για τον δεύτερο γύρο του τοπικού πρωταθλήματος, πετυχαίνοντας τα δύο γκολ της νίκης του Άρη. Συνολικά, ο Κέννας πέτυχε επτά τέρματα εκείνη τη σεζόν, τα πέντε εκ των οποίων εναντίον του αιωνίου αντιπάλου του Άρη.

Το 1952-53, πέτυχε άλλο ένα τέρμα στη νίκη του Άρη κατά του ΠΑΟΚ με 3-0 στις 15 Μαρτίου 1953, βοηθώντας την ομάδα του να κατακτήσει το πρωτάθλημα Θεσσαλονίκης και να προκριθεί στην τελική φάση του πανελλήνιου πρωταθλήματος, όπου κατέλαβε την τρίτη θέση, όπου ο ίδιος έπαιξε στους τρεις από τους τέσσερις αγώνες του Άρη.

Αγωνίστηκε για τελευταία φορά με τους "κίτρινους" στον πρώτο αγώνα του τοπικού πρωταθλήματος 1953-54 κατά του ΠΟ Ξηροκρήνης, πριν μετακομίσει για επαγγελματικούς σκοπούς στη Βραζιλία, όπου αγωνίστηκε στην Μπέλο Μούντο. Στη συνέχεια, μετακόμισε στις Ηνωμένες Πολιτείες, στο Ράιαν του Τέξας, όπου παρέμεινε μέχρι τον θάνατό του το 2017.

## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Κέννας (Κίνας) Δημήτρης | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Νίκος Σφυρόερας

Ο **Νίκος Σφυρόερας** (1913 – 17 Σεπτεμβρίου 1989) ήταν Έλληνας λογοτέχνης, λαογράφος, συγγραφέας, ποιητής, δημοσιογράφος και σεναριογράφος.

## Βιογραφικά στοιχεία
Γεννήθηκε στην Απείρανθο της Νάξου και σπούδασε νομικά στο Πανεπιστήμιο Αθηνών και θέατρο στη σχολή της Ελληνικής Σκηνής Κουν-Δεβάρη. Πριν ασχοληθεί με τη λογοτεχνία και τη λαογραφία του τόπου του, άρχισε τη σταδιοδρομία του ως ηθοποιός, στους θιάσους της Μαρίκας Κοτοπούλη και του Καρόλου Κουν. Από τα φοιτητικά του χρόνια εξάλλου ασχολήθηκε με τη δημοσιογραφία, συνεργαζόμενος με εφημερίδες και περιοδικά, και αναλαμβάνοντας τελικώς αρχισυντάκτης του περιοδικού *[[Ελληνική Δημιουργία]]* του Σπύρου Μελά. Κατά τη διάρκεια της Κατοχής έλαβε ενεργό μέρος στην εθνική αντίσταση, στο πλευρό του ΕΑΜ και για τον λόγο αυτό τιμήθηκε μετά την απελευθέρωση με το Μετάλλιο Ανδρείας του Στρατάρχη Αλεξάντερ «για τη συμβολή του στην απελευθέρωση της Ευρώπης». Επίσης, ήταν ο στιχουργός του ύμνου του ΕΑΜ της Νάξου. Υπήρξε συνεργάτης του Ε.Ι.Ρ. και μετέπειτα του Ε.Ι.Ρ.Τ.. Υπεστήριξε τον απελευθερωτικό αγώνα της Κύπρου (1955-1959) γράφοντας άρθρα και ποιήματα, και παρουσιάζοντας ραδιοφωνικές εκπομπές. Για τη δράση του αυτή τιμήθηκε από τον Αρχιεπίσκοπο Μακάριο, όταν αυτός έγινε ο πρώτος πρόεδρος της Κυπριακής Δημοκρατίας.

Ο Σφυρόερας ήταν μεγαλύτερος αδελφός του ιστορικού Βασιλείου Σφυρόερα.

## Εργογραφία
### Ποιητικές συλλογές
* *Πύρεθρα* (1938)
* *Ελληνικός όρθρος* (1954)
* *Πολύμνια* (βραβευμένη, 1965)
* *Ο Ιησούς πεινά* (1975)
* *Συγκομιδή* (1988)

### Διηγήματα
* *Ιστορίες του Νικολού* (1959)
* *Ο μικρός μάγος* (παιδικό)

### Θεατρικά έργα
* *Ελεύθεροι πολιορκημένοι* (Α΄ Κρατικό Βραβείο 1965)
* *Ληστής* (1967)
* *Θησέας* (1968)
* *`Ολοι τους ήσαν ήρωες* (1970)
* *Μια θαλασσινή πολιτεία*
* *Δειπνοσοφιστές*
* *Αλαμάνα*

### Μεταφράσεις
* Αριστοφάνη άπαντα
* Ευριπίδου άπαντα
* Θεοκρίτου *Ειδύλλια* («Ελληνικός Εκδοτικός Οργανισμός», Αθήνα 1972)
* Λόγγου *[[Δάφνις και Χλόη]]* (1967)
* Λουκιανού άπαντα (3 τόμοι, 1965-1970)
* Μενάνδρου έργα (ο πρώτος μεταφραστής του Μενάνδρου στη νέα ελληνική)
* Αρχαίοι λυρικοί ποιητές

### Λαογραφικές και ιστορικές μελέτες
* *Απεραθίτικα πολεμικά τραγούδια* (1946)
* *Παναγία η Απεραθίτισσα* (1963)
* *Η ιστορία της [[Σμύριδα Νάξου|ναξιακής σμύριδας]]*

### Σενάρια
* *Μαύρη γη* (1952)
* *Το νησί των ανέμων* (1953)
* *Το μεγάλο μυστικό* (1963)
* *Ου κλέψεις* (Βραβείο Σεναρίου του Φεστιβάλ Κινηματογράφου της Θεσσαλονίκης 1965)
* *Ο παρθένος* (1966)
* *`Ενα-ένα-τέσσερα* (1976)

## Παραπομπές


## Πηγές
* Το αντίστοιχο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 21, σελ. 282

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες λαογράφοι
Κατηγορία:Έλληνες θεατρικοί συγγραφείς
Κατηγορία:Έλληνες σεναριογράφοι
Τσάο Τούο

Ο **Τσάο Τουό** (240 π.Χ. - 137 π.Χ.) ήταν Κινέζος στρατηγός των Τσιν, μετέπειτα βασιλιάς του κράτους των Νανγιούε .

## Βιογραφικά στοιχεία
Γεννήθηκε το 240 π.Χ. και σε ηλικία 37 ετών, συμμάχησε με τους Γιουέ, ιδρύοντας το κράτος των Νανγιουέ το οποίο επίσης περιελάμβανε εδάφη που σήμερα ανήκουν στην Κίνα. .Συμμετείχε στην κατάκτηση των λαών Baiyue του Γκουανγκντόνγκ, του Γκουανγκσί και του Βόρειου Βιετνάμ. Μετά την πτώση του Qin, ίδρυσε το ανεξάρτητο βασίλειο του Nanyue με την πρωτεύουσά του στο Panyu (τώρα Guangzhou) το 204 π.Χ.και θα καταλυθεί το 113 π.Χ.

Ο Zhao Tuo γεννήθηκε περίπου το 257 π.Χ. στο Zhending στην πολιτεία Zhao (εντός της σύγχρονης Hebei). Όταν η πολιτεία του Zhao ηττήθηκε και προσαρτήθηκε από τον Qin το 222 π.Χ., ο Zhao Tuo εντάχθηκε στο Qin, υπηρετώντας ως ένας από τους στρατηγούς τους στην κατάκτηση του Yangyue (楊 越). Το έδαφος αυτών των κατακτηθέντων Yues χωρίστηκε στις τρεις επαρχίες Guilin, Nanhai και Xiang. Ο Ζάο υπηρέτησε ως δικαστής στην επαρχία Νανχάι έως ότου ο στρατιωτικός διοικητής του, Ρεν Σιάο, αρρώστησε. Πριν πεθάνει, ο Ρεν συμβούλεψε τον Ζάο να μην εμπλακεί στις υποθέσεις του παρακμάζοντος Τσιν και αντ 'αυτού δημιούργησε το δικό του ανεξάρτητο βασίλειο που επικεντρώθηκε γύρω από τη γεωγραφικά απομακρυσμένη και απομονωμένη πόλη Panyu (σύγχρονη Guangzhou). Ο Ρεν έδωσε στον Ζάο την πλήρη εξουσία να ενεργήσει ως στρατιωτικός διοικητής της Nanhai και πέθανε λίγο αργότερα. Ο Zhao έκλεισε αμέσως τους δρόμους στο Hengpu, το Yangshan και το Huangqi. Χρησιμοποιώντας μια δικαιολογία ή την άλλη απέκλεισε τους υπαλλήλους του Qin και τους αντικατέστησε με τους δικούς του διορισμένους. Όταν το Qin έπεσε το 206 π.Χ., ο Zhao είχε επίσης κατακτήσει τις επαρχίες Guilin και Xiang. Ανακήρυξε τον εαυτό του βασιλιά Wu του Nanyue (Southern Yue)

Δυναστεία Χαν, που είχε αυτοκράτορα τον Γου Τι (βασίλευσε 141-87 π.Χ.).

## Παραπομπές


## Εξωτερικοί σύνδεσμοι
* 

Κατηγορία:Κινέζοι μονάρχες
Κατηγορία:Κινέζοι στρατηγοί
Κατηγορία:Αιωνόβιοι
Κατηγορία:Ιστορία του Βιετνάμ
Ρόμπερτ Κραφτ (αστρονόμος)

Ο **Ρόμπερτ Πωλ («Μπομπ») Κραφτ** (, 16 Ιουνίου 1927 – 26 Μαΐου 2015) ήταν Αμερικανός αστρονόμος που διεξήγαγε πρωτοποριακές έρευνες σχετικά με τους κηφείδες μεταβλητούς αστέρες, την αστρική περιστροφή, τους καινοφανείς αστέρες και τη χημική εξέλιξη του Γαλαξία.

Ο Κραφτ γεννήθηκε στο Σιάτλ και σπούδασε στο Πανεπιστήμιο της Ουάσινγκτον (πτυχίο, Master στα μαθηματικά) και στο Μπέρκλεϋ, όπου εργάσθηκε για το διδακτορικό του υπό την επίβλεψη του Τζωρτζ Χέρμπιγκ.

Στη συνέχεια είχε μία μεταδιδακτορική θέση στο Αστεροσκοπείο του όρους Γουίλσον, δίδαξε στο Πανεπιστήμιο της Ιντιάνα, και κατέληξε διευθυντής στο Αστεροσκοπείο Λικ (1981&ndash;1991). Διετέλεσε επίσης πρόεδρος της Αμερικανικής Αστρονομικής Εταιρείας (1974&ndash;1976) και της Διεθνούς Αστρονομικής Ενώσεως (1997&ndash;2000). Απεβίωσε στη Σάντα Κρουζ (Καλιφόρνια) σε ηλικία 87 ετών.

## Τιμητικές διακρίσεις
* Βραβείο Αστρονομίας Helen B. Warner (1962)
* Μετάλλιο Bruce (2005)
* Μέλος της Αμερικανικής Εθνικής Ακαδημίας Επιστημών

**Ονομάσθηκαν προς τιμή του:**
* Ο αστεροειδής 3712 Κραφτ, που ανακαλύφθηκε το 1984.

## Παραπομπές


## Εξωτερικοί σύνδεσμοι - πηγές

* Αυτοβιογραφικό άρθρο  στην *Annual Review of Astronomy and Astrophysics*, τόμος 47 (2009)

Κατηγορία:Αμερικανοί αστρονόμοι
Κατηγορία:Μέλη της Εθνικής Ακαδημίας Επιστημών των Ηνωμένων Πολιτειών
Κατηγορία:Αστρονόμοι του 20ού αιώνα
Δημήτριος Καλλέργης (υπουργός εξωτερικών)

Ο **Δημήτριος Καλλέργης** (1868 - 1923) υπήρξε υπουργός Εξωτερικών της Ελλάδος.

## Βιογραφία
Ο Δημήτριος Καλλέργης υπήρξε βουλευτής Αργολίδος και Κορινθίας την περίοδο 1910-1915 , ενώ διετέλεσε και υπουργός Εξωτερικών επί εννέα μήνες περίπου (από 18/01/1910 έως 06/10/1910) στην κυβέρνηση Στέφανου Δραγούμη.

## Παραπομπές


## Πηγές
* 

Κατηγορία:Έλληνες υπουργοί Εξωτερικών
Κατηγορία:Βουλευτές Αργολιδοκορινθίας
Ιωάννης Γρυπάρης (πολιτικός)

Ο **Ιωάννης Γρυπάρης** (1848-1922) ήταν πολιτικός και διπλωμάτης.

## Βιογραφία
Ο Ιωάννης Γρυπάρης καταγόταν από αρχοντική οικογένεια της Μυκόνου. Αφού πραγματοποίησε σπουδές νομικών στην Αθήνα και στο Παρίσι ακολούθησε δικαστική σταδιοδρομία, την οποία διέκοψε για να πολιτευθεί. Στις εκλογές του 1879 εκλέγεται βουλευτής Σύρου με το κόμμα του Χαρίλαου Τρικούπη και επανεξελέγη το 1881. Από το 1886 μπήκε στον διπλωματικό κλάδο υπηρετώντας σε διάφορες θέσεις: πρόξενος στα Χανιά το 1886, όπου γνώρισε και τον Βενιζέλο, το 1890 διπλωματικός πράκτορας στη Σόφια και το 1892 στην Αλεξάνδρεια  το 1903 πρέσβης στην Κωνσταντινούπολη για επτά χρόνια. Επί Ελευθερίου Βενιζέλου τέθηκε επικεφαλής του Υπουργείου Εξωτερικών (από 18/10/1910-29/04/1912) Για τις γερμανικές διπλωματικές υπηρεσίες  θεωρείτο υπέρμαχος των φιλικών ελληνοτουρκικών σχέσεων. Μετά η λήξη της Υπουργικής του θητείας επέστρεψε ως πρέσβης στην Κωνσταντινούπολη, μέχρι το 1914, οπότε ανακλήθηκε λόγω των πολεμικών εξελίξεων. Με την ανάρρηση στο θρόνο του βασιλιά Αλέξανδρου ο Γρυπάρης διορίστηκε μέγας Αυλάρχης μέχρι το θάνατο του βασιλιά.

## Παραπομπές


## Πηγές
* 
* Ανώνυμος, «Γρυπάρης Ιωάννης», Εγκυκλοπαιδικόν Λεξικόν Ελευθερουδάκης, τομ.4(1928), σελ.172
* Κώστας Λούλος, Η Γερμανική πολιτική στην Ελλάδα  1896-1914, εκδ.Παπαζήση, Αθήνα, 1991
* Ελένη Γαρδίκα-Κατσιαδάκη, «Ο Βενιζελισμός της ανόρθωσης. Η εξωτερική πολιτική του Βενιζέλου, 1910-1912», στο:Ελευθέριος Βενιζέλος και η εποχή του, (επι. Θάνος Βερέμης,Ηλίας Νικολακόπουλος),εκδ.Τα Νέα, 2005, σελ.91-104

## Εξωτερικοί σύνδεσμοι
*Ιωάννης Γρυπάρης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες υπουργοί Εξωτερικών
Κατηγορία:Έλληνες διπλωμάτες
Κατηγορία:Βουλευτές Σύρου
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Ιωάννης Δ. Δεληγιάννης

Ο **Ιωάννης Δ. Δεληγιάννης** (1815-1876) ήταν πολιτικός, διπλωμάτης και λόγιος.

## Βιογραφία
Ο Ιωάννης Δ. Δεληγιάννης καταγόταν από τη γνωστή οικογένεια προκρίτων της Πελοποννήσου. Μετά από σπουδές νομικών στο Παρίσι, σταδιοδρόμησε στη διπλωματική υπηρεσία. Διετέλεσε πληρεξούσιος στη Β' Εθνοσυνέλευση το 1862 και δύο φορές βουλευτής Γορτυνίας. Από τις 09/02/1874 έως τις 27/04/1875 άσκησε τα καθήκοντα του υπουργού Εξωτερικών στην κυβέρνηση Δημητρίου Βούλγαρη του 1874.

## Παραπομπές


## Πηγές
* 

Κατηγορία:Έλληνες υπουργοί Εξωτερικών
Κατηγορία:Βουλευτές Γορτυνίας
Κατηγορία:Έλληνες πληρεξούσιοι
Μάτσου

Η **Μάτσου**, γνωστή επίσης και με άλλα ονόματα και τίτλους, είναι κινεζική θεότητα της θάλασσας. Πρόκειται για τη θεοποιημένη μορφή ιστορικού προσώπου, μίας σαμάν από τη Φουτσιάν, της οποίας η διάρκεια ζωής είναι παραδοσιακά χρονολογημένη από το 960 έως το 987. Τιμημένη μετά το θάνατό της ως προστάτιδα των εργαζομένων στη θάλασσα, συμπεριλαμβανομένων των ναυτικών και των ψαράδων, η λατρεία της εξαπλώθηκε στις παράκτιες ακτές της Κίνας και στις κινεζικές κοινότητες σε όλη τη Νοτιοανατολική Ασία.  

Η λατρεία της άρχισε την περίοδο της Δυναστείας Σονγκ. Η Μάτσου λατρεύεται ευρέως στις παραθαλάσσιες περιοχές της Κίνας, ειδικά στην Τσετσιάνγκ, Φουτσιάν, Γκουανγκντόνγκ, Τιεντζίν, και Χαϊνάν. Λατρεύεται επίσης στην Ταϊβάν και άλλα μέρη στην Ανατολική / Νοτιοανατολική Ασία.  

Είναι η αποθεωμένη μορφή του ιστορικού προσώπου Lin Moniang, που γεννήθηκε στο στο νησί Meizhou το 960 και πέθανε στις 4 Οκτωβρίου 987. Μετά το θάνατό της τη θυμόταν ως νέα κοπέλα σε κόκκινο φόρεμα, που θα περιπλανιόταν για πάντα στις θάλασσες.

## Παραπομπές-Πηγές
*Duyvendak, J.J.L. (1938). "The True Dates of the Chinese Maritime Expeditions in the Early Fifteenth Century". T'oung Pao 34 (5): 341–413. doi:10.1163/156853238X00171. JSTOR 4527170.

## Εξωτερικοί σύνδεσμοι

Κατηγορία:Μυθολογία της Κίνας
Κατηγορία:Θρησκεία στην Κίνα